|  |  |
| --- | --- |
|  | **«ТАСДИҚЛАНГАН»**  **«4 SONLI MONTAJ BOSHQARMASI» АЖ акциядорларнинг умумий**  **йиғилишининг 2020 йил «06» апрелдаги қарори билан 1-сонли баённома** |

**«4 SONLI MONTAJ BOSHQARMASI»**

**АКЦИЯДОРЛИК ЖАМИЯТИНИНГ**

**ТАФТИШ КОМИССИЯСИ**

**ТЎҒРИСИДАГИ НИЗОМИ**

**Тошкент шаҳри – 2020 йил**

1. **УМУМИЙ ҚОИДАЛАР**
2. Мазкур Низом «4 SONLI MONTAJ BOSHQARMASI» акциядорлик жамияти (бундан буён матнда жамият деб юритилади) тафтиш комиссияси мақомини ва унинг ишини, уни сайлаш тартибини, унинг функционал мажбуриятларини ва ваколатларини белгилаб беради.
3. Низом Ўзбекистон Республикасининг «Акциядорлик жамиятлари ва акциядорларнинг ҳуқуқларини ҳимоя қилиш тўғрисида»ги Қонуни, бошқа меъёрий-ҳуқуқий ҳужжатлар ва жамият уставига биноан ишлаб чиқилган.
4. Тафтиш комиссияси жамиятнинг, унинг бўлинмалари ва хизматларининг, филиаллари ва ваколатхоналарининг фаолияти устидан ички молиявий-хўжалик ва ҳуқуқий назоратни амалга оширувчи орган ҳисобланади.
5. Тафтиш комиссияси ўз фаолиятида Ўзбекистон Республикасининг қонунчилигига, давлат бошқарув органларининг қонуности ҳужжатларига, жамият уставига, мазкур низомга ва жамиятнинг бошқа ҳужжатларига амал қилади.
6. **ТАФТИШ КОМИССИЯСИНИНГ ВАЗИФАЛАРИ ВА МАЖБУРИЯТЛАРИ**
7. Жамиятнинг молиявий-хўжалик фаолиятини текшириш (тафтиш қилиш) бир йиллик ёки бошқа давр ичидаги фаолияти якунлари бўйича тафтиш комиссиясининг ташаббусига билан, акциядорлар умумий йиғилишининг, кузатув кенгашининг қарорига ёки жамият овоз берувчи акцияларининг ҳаммаси бўлиб камида 5% эгалик қилувчи акциядорнинг (акциядорларнинг) талабига биноан, кузатув кенгашини олдиндан хабардор қилиб қўйиш орқали амалга оширилади.
8. Тафтиш комиссияси ўз вазифаларини бажарганида қуйидаги турдаги ишларни, яъни:

* жамиятнинг молиявий ҳужжатларини текшириш, мол-мулкини саноқдан ўтказиш бўйича комиссия хулосаси, кўрсатиб ўтилган ҳужжатларни бирламчи бухгалтерия ҳисоби маълумотлари билан таққослаш;
* жамият номидан тузилган шартномалар, тузилаётган битимларнинг, контрагентлар билан ҳисобларнинг қонунийлигини текшириш;
* бухгалтерия ва статистик ҳисоб юритилишининг амалдаги меъёрий ҳужжатларга мослигини таҳлил қилиш;
* жамиятнинг молиявий аҳволини, унинг тўловга лаёқатлилигини, активларнинг ликвидлигини, ўзининг ва қарзга олган пул маблағларининг ўзаро нисбатларини таҳлил қилиш, жамиятнинг иқтисодий ҳолатини яхшилаш ва жамият бошқарув органлари учун уларнинг молиявий-хўжалик фаолияти масалалари бўйича таклифлар бериш;
* маҳсулотлар ва хизматлар етказиб берувчиларига тўловларнинг, бюджетга тўланадиган тўловларнинг ўз вақтида ва тўғри амалга оширилганлигини, иш ҳақи ва дивидендларнинг, облигациялар бўйича фоизларнинг ҳисобланиши ва тўланиши, бошқа мажбуриятларнинг қопланиши бўйича текширувлар ўтказиш;
* солиқ инспекция, статистика органлари, давлат бошқарув органлари учун ҳисобот ҳужжатларининг, жамият балансларининг, йиллик ҳисоботининг, фойда ва зарарлар ҳисоботлари, фойда тақсимоти, ҳисобот ҳужжатлари тўғри тузилганлигини текшириш;
* жамият томонидан қимматли қоғозлар ва акциядорлик жамиятлари тўғрисидаги қонун ҳужжатлари ва меъёрий ҳужжатлар талабларига риоя этилишини, шунингдек жамиятда аффилланган шахслар билан тузилган битимлар ёки йирик битимлар мавжудлигини текшириш;
* шу жумладан жамият устави билан тафтиш комиссиясининг ваколатларига киритилган, акциядорлар умумий йиғилиши ва кузатув кенгашининг топшириғига кўра бошқа турдаги ишларни амалга оширади.

1. Тафтиш комиссиясининг мажбуриятлари:

* амалга оширилган тафтиш текширувлари ва текширувлар натижаларини хулоса, ёзма ҳисоботлар, ёзма билдиришномалар, хабарномалар шаклида жамият бошқарув органлари мажлисларида акциядорлар умумий йиғилиши, кузатув кенгаши, ижроия органининг эътиборига ўз вақтида етказиш;
* жамиятнинг йиллик бухгалтерия ҳисоботидаги ва жамиятнинг йиллик ҳисоботига киритиладиган маълумотларнинг ҳаққонийлигига баҳо бериш;
* жамиятнинг молиявий аҳволига таъсир кўрсатиши мумкин бўлган хатарларга ёки бошқа ҳолатларга нисбатан заифлигига баҳо бериш;
* жамиятнинг йиллик фаолияти якунлари бўйича, шунингдек исталган вақтда шахсларнинг ташаббусига кўра қонунчилик, жамият устави ва мазкур низомга биноан жамиятнинг молиявий-хўжалик фолиятини тафтиш қилиш;
* тафтиш комиссияси аъзолари ўз вазифаларини бажарганларида фойдаланиши мумкин бўлган тижорат сирига риоя қилиш, махфий ҳисобланадиган маълумотларни ошкора қилмаслик. Агар тафтиш комиссиясининг ишига тафтиш комиссиясининг аъзолари бўлмаган шахслар экспертлар сифатида жалб қилинсалар, унда улар тижорат сирига риоя қилишлари ҳақида огоҳлантирилган бўлишлари керак. Уларнинг хати- харакатлари бўйича жавобгарлик текширишга жалб қилган тафтиш комиссия аъзоларининг зиммасида бўлади;
* акциядорларнинг жамият бошқарув органлари ва мансабдор шахсларининг ҳатти-ҳаркатлари устидан берилган шикоятларини ўз вақтида кўриб чиқиш ва улар бўйича тегишли қарорлар қабул қилиш;
* жамиятнинг ишлаб чиқариш-хўжалик, молиявий, ҳуқуқий фаолиятида аниқланган камчиликлар ёки жамият манфаатларида юзага келган аниқ хатарлар жамиятнинг бошқарув органлари томонидан ҳал қилиниши талаб қилинган тақдирда, кузатув кенгаши мажлислари чақирилишини, навбатдан ташқари умумий йиғилишлар чақирилишини талаб қилиш.

1. Текширувлар ўтказилганда тафтиш комиссиясининг аъзолари текширув мазмунига киритиладиган барча ҳужжатлар ва материалларни батафсил тарзда ўрганишлари лозим. Тафтиш комиссия аъзолари нотўғри хулосалар берганлиги учун жавобгар бўлади, ва ушбу жавобгарлик меъёри акциядорлар умумий йиғилиши ва Ўзбекистон Республикасининг амалдаги қонунчилигида белгиланади.
2. Тафтиш комиссиясининг аъзолари акциядорларнинг умумий йиғилишида иштирок этишлари ва ваколатлари доирасида йиғилиш иштирокчиларининг саволларига жавоб беришлари шарт.
3. **ТАФТИШ КОМИССИЯСИНИНГ ҲУҚУҚЛАРИ ВА ВАКОЛАТЛАРИ**
4. Тафтиш комиссияси ўз вазифаларини тегишли тарзда бажариши учун қуйидаги ҳуқуқларга эгадир:

* жамиятнинг ҳар қандай молиявий ҳужжатларини, шу жумладан жамиятни саноқдан ўтказиш комиссиясининг ҳужжатларини, кўрсатилган ҳужжатларни бирламчи бухгалтерия ҳужжатлари билан таққослаш;
* жамият бошқарув органларидан, унинг бўлинмалари ва хизматларидан, мансабдор шахсларидан ўзининг фаолиятини амалга ошириш учун зарур бўлган ҳужжатларни талаб қилиш ва олиш. Кўрсатилган ҳужжатлар ва материалларни тафтиш комиссиясига у сўралгандан кейин икки кун мобайнида тақдим этилади;
* жамиятнинг ишлаб чиқариш-хўжалик, молиявий, ҳуқуқий фаолиятида камчиликлар ёки жамият манфаатлари учун бошқа хатарлар аниқланган ҳолларда, (бир овоздан қабул қилинган қарор билан) акциядорларнинг умумий йиғилиши чақирилишини талаб қилиш;
* кузатув кенгашининг мажлисини чақиришни талаб қилиш. Кузатув кенгашининг раиси тафтиш комиссиясига унинг талабига кўра кузатув кенгашининг мажлисини чақиришни рад этишга ҳақли эмас;
* унинг ҳар қандай аъзосининг таклифига кўра кузатув кенгашининг мажлисларида иштирок этиш;
* жамиятнинг бошқарув органлари, унинг бўлинмалари ва хизматлари олдида, жамият томонидан қабул қилинган низомлар, қоидалар ва йўриқномаларни бузган тақдирда жамият ходимлари, шу жумладан мансабдор шахсларнинг жавобгарлиги тўғрисидаги масалани қўйиш;
* жамиятнинг молиявий ҳисоботларини Халқаро молиявий ҳисобот стандартларига мувофиқ тарзда эълон қилишга ўтишни ташкиллаштириш бўйича ишчи гуруҳи ишида иштирок этиш;
* қонунчилик ва жамиятнинг ички ҳужжатлари билан белгиланган тартибда, тафтиш комиссиясида ишлаганлиги учун мукофотлар ва (ёки) харажатлар учун компенсация олиш;
* қонунчилик ва жамият уставига мувофиқ бошқа ҳуқуқларга ҳам эга.

1. Тафтиш комиссияси аъзоси:

* тафтиш комиссияси кечиктирмасдан ҳал қилиниши талаб қилинадиган камчиликлар аниқланган тақдирда, комиссиянинг фавқулотда мажлисини чақирилишини талаб қилишга;
* тафтиш комиссиясининг хулосаларига норозилигини ёзма равишда ифода этишга ва уни жамият акциядорлари умумий йиғилиши эътиборига етказишга ҳақли.

1. **ТЕКШИРУВЛАРНИ (ТАФТИШЛАР) ЎТКАЗИШ ТАРТИБИ**
2. Жамиятнинг молиявий-хўжалик фаолиятини текшириш (тафтиш қилиш) жамиятнинг бир йиллик фаолияти якунлари бўйича амалга оширилади.
3. Жамиятнинг йиллик ҳисоботига киритилган ва йиллик бухгалтерия балансида акс эттирилган маълумотлар ҳаққонийлигини тасдиқловчи ёки рад этувчи хулоса хамда жамиятнинг молия – хўжалик фаолиятини текшириш (тафтиш ўтказиш) бўйича тафтиш комисиясини ҳисоботи, жамиятнинг йиллик ҳисоботи дастлаб тасдиқланиши тўғрисидаги кузатув кенгашининг мажлиси ўтказилиши кунига қадар 3 кун олдин тафтиш комиссияси томонидан кузатув кенгашига тақдим этилади.
4. Жамиятнинг молиявий-хўжалик фаолиятининг навбатдан ташқари текшируви:

* акциядорлар умумий йиғилишининг қарорига кўра;
* кузатув кенгашининг қарорига кўра;
* жамиятнинг овоз берувчи акцияларининг 5 фоизидан кам бўлмаган қисмига (ҳаммасига) эгалик қилувчи акциядорнинг (акциядорларнинг) талаби бўйича;
* тафтиш комиссиясининг ўзининг ташаббуси билан ўтказилади.

1. Навбатдан ташқари текширув (тафтиш) ҳақидаги қарор жамият акциядорлари умумий йиғилишида акциядорларнинг – йиғилишда иштирок этаётган овоз берувчи акциялар эгаларининг оддий кўпчилик овози билан қабул қилинади. Тафтиш комиссияси текширувга (тафтиш қилишга) акциядорлар умумий йиғилишининг тегишли баённомаси олингандан сўнг киришади.
2. Навбатдан ташқари текширув (тафтиш қилиш) ҳақидаги қарор кузатув кенгаши томонидан унинг мажлисда иштирок этаётган аъзоларининг кўпчилик овози билан, сиртдан овоз берилган ҳолларда (сўров йўли билан) кузатув кенгашининг барча аъзолари томонидан бир овоздан қабул қилинади. Мазкур қарор тафтиш комиссиясининг раиси номига юборилади ва унинг қабул қилиниши учун овоз берган кузатув кенгашининг барча аъзолари томонидан имзоланади.
3. Қоидабузарлик ҳолати аниқланган тақдирда, тафтиш комиссиясининг аъзоси тафтиш комиссияси раисига тафтиш комиссиясининг қарорини талаб қилувчи аниқланган қоидабузарликларнинг ёзма баёнини юборади.

Тафтиш комиссия раиси талабномани олгандан сўнг 3 иш кунида тафтиш комиссия мажлисини чақириши шарт.

Тафтиш комиссия томонидан текшириш (тафтиш) ўтказиш тўғрисида қарор қабул қилинган тақдирда тафтиш комиссия раиси текшириш (тафтиш) ўтказишни ташкиллаштириши ва уни ўтказишни бошлаши лозим.

1. Режадан ташқари текшириш (тафтиш) ўтказиш тўғрисидаги талабни жамият акциядорлари томонидан киритиш:
2. Текшириш (тафтиш) ўтказиш бўйича ташаббускорлари – акциядорлар тафтиш комиссияга қуйидагиларни ўз ичига олган ёзма талабнома юборади:

* акциядорнинг Ф.И.Ш. (номи);
* уларга тегишли бўлган акциялар хақида маълумотлар (сони, тоифаси ва тури);
* ушбу талабноманинг асосланган важи.

Талабнома акциядор ёки унинг ишончли вакили томонидан имзоланади. Агар талабнома ишончли вакил томонидан имзоланадиган бўлса, унда ишончнома илова қилинади.

Агар ташаббус юридик шахслар – акциядорлар томонидан чиққан бўлса, унинг уставига биноан ишончномасиз амал қилувчи юридик шахс вакилининг имзоси, мазкур юридик шахснинг муҳри билан тасдиқланади. Агар талабнома унинг номидан ҳаракат қилувчи юридик шахснинг вакили томонидан имзоланган бўлса, унда талабномага ишончнома илова қилинади.

1. текширув (тафтиш қилиш) ўтказиш ташаббускорларининг талабномаси, жамият манзилига тафтиш комиссияси раисининг номига топширилганлиги тўғрисидаги хабарнома билан буюртма хат орқали юборилади ёки жамият девонхонасига топширилади.

Талабнома қўйилган сана у топширилганлиги ёки жамият девонхонасига топширилганлиги ҳақидаги хабарноманинг санаси бўйича аниқланади.

1. талабнома тақдим этилган санадан бошлаб 10 иш куни ичида тафтиш комиссияси жамиятнинг молиявий-хўжалик фаолияти бўйича навбатдан ташқари текшириш (тафтиш қилиш) ўтказилиши ҳақида қарор қабул қилган бўлиши ёки тафтиш ўтказишига асосланган рад жавоб бериши керак.
2. Текшириш (тафтиш) ўтказилишига рад жавоби қуйидаги ҳолларда берилиши мумкин:

* агар талабнома тақдим этган акциядорлар, талабнома қўйиш санасига умумий йиғилишнинг барча ваколатлари масалалари бўйича овоз бериш ҳуқуқини берувчи овоз берувчи акцияларнинг ушбу зарур миқдорининг эгалари бўлмасалар;
* талабнома тақдим этган ташаббускор бўлган шахслар акциядорлар реестрида рўйхатдан ўтмаган ёки тегишли акциядорларнинг вакиллари ваколатларига эга бўлмаган акциядорлар сифатида чиқаётган бўлсалар;
* талабномада текширув (тафтиш ўтказиш) сабаби кўрсатилмаган бўлса;
* текширув (тафтиш) ўтказиш сабаблари саналган далиллар бўйича, текширув (тафтиш) тафтиш комиссияси томонидан ўтказилган ва хулоса тасдиқланганда;
* талабномада маълумотлар тўлиқ кўрсатилган бўлмаса;
* талабнома Ўзбекистон Республикаси қонунчилиги ва норматив-ҳуқуқий ҳужжатларга ёки жамият уставига зид бўлса.

1. Текширувлар (тафтишлар) ўтказилганда, тафтиш комиссиясининг аъзолари, текширувга алоқаси бўлган барча мавжуд ва олинган ҳужжатлар ва материалларни ўрганиб чиқишлари лозим.
2. Жамиятнинг Тафтиш комиссияси, жамият молиявий-хўжалик фаолияти текшируви натижалари бўйича, корпоратив бошқарув Кодекси тавсияларидан келиб чиққан ҳолда хулоса тузади, ва у қуйидагилардан иборат бўлиши керак:

* жамиятнинг ҳисоботларида ва бошқа молиявий ҳужжатларида кўрсатилган маълумотларнинг ишончлилигига доир баҳо;
* бухгалтерия ҳисобини юритиш ва молиявий ҳисоботни тақдим этиш тартиби бузилганлиги, шунингдек молия-хўжалик фаолияти амалга оширилаётганда қонун ҳужжатлари бузилганлиги фактлари тўғрисидаги ахборот кўрсатилиши шарт.

Мазкур хулоса акциядорларнинг йиллик умумий йиғилишида тингланади.

1. Жамият молиявий-хўжалик фаолияти текшируви (тафтиши) ташаббускорлари, тафтиш комиссияси томонидан текширув (тафтиш) ўтказилиши ҳақида қарор қабул қилгунларига қадар исталган вақтда, тафтиш комиссиясини хабардор қилган ҳолда, ўзларининг талабномаларини қайтариб олишга ҳақлидир.
2. Тафтиш комиссияси (тафтишчи) жамиятда аффилланган шахслар билан тузилган битимлар ёки йирик битимлар мавжудлиги, шунингдек қонун ҳужжатларининг ва жамият ички ҳужжатларининг бундай битимларни тузишга доир талабларига риоя қилиниши тўғрисидаги хулосани ҳар чоракда жамият кузатув кенгашининг мажлисига олиб чиқади.
3. **ТАФТИШ КОМИССИЯСИ АЪЗОЛАРИНИ САЙЛАШ ВА ВАКОЛАТЛАРИНИ МУДДАТИДАН ИЛГАРИ БЕКОР ҚИЛИШ**
4. Тафтиш комиссиясига номзодлар бўйича таклифлар киритиш, ушбу таклифларни кўриб чиқиш ва улар бўйича кузатув кенгаши томонидан қарорлар қабул қилиш тартиби Ўзбекистон Республикаси «Акциядорлик жамиятлари ва акциядорларнинг ҳуқуқларини ҳимоя қилиш тўғрисида»ги Қонунининг 63 ва 65-моддаларига ва жамият уставига мувофиқ амалга оширилади.
5. Номзодларни тафтиш комиссиясига кўрсатиш бўйича таклифлар ёзма шаклда, жамият манзилига буюртма хат юбориш орқали киритилади ёки жамият девонхонасига топширилади.

Таклифларни киритиш санаси почта жўнатмасининг санаси ёки у жамият девонхонасига топширилган сана бўйича аниқланади.

Таклиф акциядорнинг томонидан ёки унинг ишончли шахси томонидан имзоланади, агар таклиф ишончли шахс томонидан имзоланадиган бўлса, унда ишончнома илова қилинади.

Агар ташаббус юридик шахс бўлган акциядордан чиққан бўлса, унда ишончномасиз уставга биноан ҳаракат қилувчи юридик шахк вакилининг имзоси, мазкур юридик шахснинг муҳри билан тасдиқланади. Агар талабнома юридик шахснинг номидан ҳаракат қилувчи юридик шахс вакили томонидан имзоланган бўлса, унда талабномага ишончнома илова қилинади.

1. Тафтиш комиссияси акциядорлар умумий йиғилиши томонидан 3 кишидан иборат бўлган таркибда, акциядорлар йиғилишда иштирок этувчи жамиятнинг овоз берувчи акциялари эгаларининг овози (оддий кўпчилик) билан бир йил муддатга сайланади. Жамият тафтиш комиссиясининг аъзолари бир вақтнинг ўзида кузатув кенгаши аъзолари бўлишлари, шунингдек айни шу жамиятда меҳнат шартномаси (контракт) бўйича ишлаши мумкин эмас. Айни бир шахс тафтиш комиссияси таркибига кетма-кет уч мартадан ортиқ сайланиши мумкин эмас.
2. Жамият тафтиш комиссияси аъзоларига қуйидаги малака талаблари қўйилади: олий маълумотга эга бўлиши, корхонани бошқариш, молиявий менеджмент, ички назорат сохаларида, шунингдек бухгалтерия ҳисоби, аудит ва молия, корпоратив бошқарув соҳаларида етарли билим ва тажрибага эга бўлиши лозим. Молиявий ҳисоботлар ва тегишли ҳисоботларни тузишда амалий иш тажрибасига эга бўлиши талаб этилади.
3. Тафтиш комиссияси ўз таркибидан тафтиш комиссиясининг раисини ва котибини сайлайди. Тафтиш комиссиясининг раиси ва котиби тафтиш комиссиясига сайланган шахслар ичидан тафтиш комиссия аъзоларининг кўпчилик овоз билан сайланадилар.

Тафтиш комиссияси исталган вақтда раисни ва котибни тафтиш комиссиясининг сайланган аъзоларининг кўпчилик овози билан қайта сайлашга ҳақли, бунда тафтиш комиссияси аъзолигидан чиққан шахсларнинг овозлари инобатга олинмайди.

1. Тафтиш комиссиясининг аъзоси ўз ташаббуси билан истаган вақтда, тафтиш комиссияда ўз фаолиятини тўхтатиш кунидан бир ой олдин жамият тафтиш комиссияси ва кузатув кенгашини огоҳлантирган ҳолда тафтиш комиссия таркибидан чиқишга ҳақли. Бу ҳолда, акциядорлар умумий йиғилиши яқин орада бўлиб ўтадиган йиғилишда тафтиш комиссияси аъзосини алмаштиришни амалга оширади.
2. Тафтиш комиссия алоҳида аъзоларининг ёки бутун таркибининг ваколатлари акциядорларнинг умумий йиғилиши томонидан жамиятнинг овоз берувчи акциялари эгалари бўлган, йиғилишда иштирок этаётган акциядорларнинг кўпчилик овози билан қуйидаги ҳолатларда муддатидан илгари тугатилиши мумкин:

* 3 мартадан ортиқ узрсиз сабабларга кўра тафтиш комиссиясининг ишида иштирок этмаслик;
* текширувлар ўтказилганда тафтиш комиссиясининг аъзолари (аъзоси) жамият тафтиш комиссиясининг нотўғри ҳулоса чиқаришига олиб келган текширув мавзусига тегишли бўлган ҳужжатлар ва материалларни нотўғри ўрганган бўлсалар;
* тафтиш комиссиясининг алоҳида аъзолари ёки тафтиш комиссияси томонидан мазкур низомнинг 23-банди бажарилмаганда;
* жамият учун ноқулай оқибатларга олиб келган, тафтиш комиссияси аъзолари томонидан бошқа ҳаракатларнинг (ҳаракатсизликларнинг) содир этилиши.

1. Тафтиш комиссияси аъзоларининг сони жамият уставида ва мазкур низомда назарда тутилган сонининг ярмидан кам бўлиб қолса, кузатув кенгаши тафтиш комиссиясининг янги таркибини сайлаш учун акциядорларнинг навбатдан ташқари умумий йиғилишини чақириши шарт.

Тафтиш комиссияси ваколатлари муддатидан илгари бекор қилинган ҳолларда, тафтиш комиссиясининг янги сайланган аъзоларининг ваколатлари акциядорларнинг навбатдаги йиллик умумий йиғилишида тафтиш комиссиясини сайлагунларига қадар амалда бўлади.

1. Агар акциядорларнинг навбатдан ташқари умумий йиғилиш тафтиш комиссияси барчасининг ёки унинг айрим аъзоларининг ваколатларини муддатидан илгари бекор қилган тақдирда, ва бунинг натижасида уларнинг сони сайланган таркибнинг ярмидан кам бўлиб қолса, мазкур қарор қабул қилинган вақтдан бошлаб уч иш кунидан ортиқ бўлмаган муддат давомида кузатув кенгаши тафтиш комиссиясининг янги таркибини сайлаш ҳақида кун тартибини белгилаган ҳолда, навбатдан ташқари умумий йиғилиш чақириш ҳақида қарор қабул қилиши шарт.

Тафтиш комиссияси таркибига номзодлар бўйича таклифларни қонунчиликка ва жамият уставига биноан бошқарув органларига ва жамиятнинг назорат органларига номзодлар кўрсатиш ҳуқуқига эга бўлган акциядорлар киритишлари мумкин.

1. **ТАФТИШ КОМИССИЯСИНИНГ МАЖЛИСЛАРИ**
2. Тафтиш комиссияси ўз мажлисларида барча масалаларни ҳал этади. Тафтиш комиссияси мажлислари тасдиқланган режа бўйича, шунингдек текширув ёки тафтиш бошланиши олдидан ва уларнинг натижалари бўйича ўтказилади.
3. Тафтиш комиссия мажлиси агар унда аъзоларнинг камида учдан икки қисми иштирок этса ваколатли деб ҳисобланади. Тафтиш комиссиясининг барча мажлислари шахсан қатнашиш шаклида ўтказилади.
4. Тафтиш комиссиясининг ҳар бир аъзоси битта овозга эга. Тафтиш комиссиясининг далолатномалари ва хулосалари мажлисда қатнашаётганларнинг оддий кўпчилик овози билан тасдиқланади. Овозлар тенг бўлганда тафтиш комиссияси раисининг овози ҳал қилувчи ҳисобланади.

Тафтиш комиссияси аъзолари комиссия қарорига рози бўлмаган тақдирда, мажлис баённомасида алоҳида фикрларини қайд эттиришга ва уларни кузатув кенгаши ва акциядорлар умумий йиғилиши эътиборига етказишга ҳақлидирлар.

1. Тафтиш комиссия раиси:

* мажлислар чақиради ва ўтказади;
* тафтиш комиссиясини жорий ишини ташкиллаштиради;
* кузатув кенгашининг, акциядорлар умумий йиғилишининг мажлисларида уни тақдим этади;
* унинг номидан чиқадиган ҳужжатларни имзолайди.

1. Тафтиш комиссияси раиси бўлмаган тақдирда унинг вазифаларини мажлисда қатнашаётган аъзоларнинг кўпчилик овоз билан қабул қилинган қарорга мувофиқ тафтиш комиссияси аъзоларидан бири бажаради.
2. Тафтиш комиссиясининг котиби:

* унинг мажлисларининг баённомаларини юритилишини ташкиллаштиради;
* тафтиш комиссиясининг далолатномаларини ва хулосаларини олувчиларнинг манзилларига етказади.

1. **ЯКУНИЙ ҚОИДАЛАР**
2. Низом талабларининг бузилишида айбдор бўлган шахслар белгиланган тартибда жавобгарликка эга бўладилар.
3. Агар Низомнинг алоҳида моддалари Республикаси Ўзбекистоннинг амалдаги қонунчилиги ва/ёки Жамият Уставига зид келган тақдирда, унда ушбу моддалар ўз кучини йўқотади ва унинг мазкур моддалар билан тартибга солинадиган қисмида, мазкур Низомга тегишли ўзгартиришлар киритилгунга қадар, Республикаси Ўзбекистоннинг амалдаги қонунчилиги ва/ёки Жамият Устави нормаларига амал қилиш керак.